An impalaeriezh-mañ a zo hini ur ouenn yaouank-tre tro-dro 2000 vloaz met lañs ganto ez-teknologel war Impalaeriezh Mab-Den war dachennoù-zo. Ur c'hroc'hen glas-sklaer o deus hag bihan a-walc'h int tro-dro 1m60 evit ar re vrasañ. E lec'h an treid o deus karnioù bras a-walc'h. Bevañ a reont tro-dro 50 vloaz. Ur brezel  bras a oa etrezo met unvanet e voent gant un Etheread, unan eus pennoù o luskad politikel bremañ. Rannet eo o c'hevredigezh a gastaoù strizh (kastad an Douar, an Aer, an Tan, an Dour), ha degemer a reont en o Impalaeriezh forzh pe gouenn (er c'hontrol da hini Mab-Den), keit ha ma vezont prest da blegañ ouzh reolenn ar 'Mad Brasañ', o ideologiezh. Unan eu ar gouennoù nemeto di-bsyker int, ha dre-se n'hellont ket tennañ spled eus ar Warp.